CELEX: 32009R1173
Language: hu
Date: 2009-11-30 00:00:00
Title: A Bizottság 1173/2009/EK rendelete ( 2009. november 30. ) durumbúza- és rizsintervenciós központok kijelöléséről

1.12.2009   
            
            
               HU
            
            
               Az Európai Unió Hivatalos Lapja
            
            
               L 314/48
            
         
      A BIZOTTSÁG 1173/2009/EK RENDELETE
   
   (2009. november 30.)
   durumbúza- és rizsintervenciós központok kijelöléséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 41. cikkére, összefüggésben 4. cikkével,
   mivel:
   
               (1)
            
            
               A Bizottságnak ki kell jelölnie a tagállami intervenciós központokat, amelyek teljesítik az 1234/2007/EK tanácsi rendelet részletes alkalmazási szabályainak a durumbúza és a hántolatlan rizs pályázati eljárás útján történő intervenciós felvásárlása tekintetében történő rögzítéséről szóló, 2009. július 24-i 670/2009/EK rendelet (2) 2. cikkében megfogalmazott minimumfeltételeket.
            
         
               (2)
            
            
               A 670/2009/EK rendelet 23. cikkének (1) bekezdésével összhangban a tagállamok megküldték a Bizottság szolgálatainak a kijelölendő intervenciós központok jegyzékét, valamint a központokhoz kapcsolódó azon raktárhelyiségek jegyzékét, amelyeket a tagállamok mint a közösségi szabályozásban előírt minimumfeltételeket teljesítő raktárhelyiségeket engedélyeztek.
            
         
               (3)
            
            
               Az állami intervenciós rendszer megfelelő működésének biztosítása érdekében helyénvaló, hogy a Bizottság az intervenciós központokat földrajzi elhelyezkedésük függvényében jelölje ki, valamint közzétegye a kapcsolódó raktározási létesítmények jegyzékét és valamennyi, az állami intervencióban érdekelt szereplők számára fontos információt.
            
         
               (4)
            
            
               Tekintettel a gyakori módosításokra, amelyek e témában előfordulhatnak, valamint az intervenciós rendszer megfelelő igazgatása érdekében helyénvaló, hogy a Bizottság a használók számára folyamatosan aktualizálja ezen információkat, és e célból a raktárhelyiségek jegyzékének részleteit először közzétegye az Európai Unió Hivatalos Lapjának C sorozatában, majd a 670/2009/EK rendelet 23. cikkének (3) bekezdésében megfogalmazottak alapján minden alkalmas technikai eszközzel – ezen belül internetes közzététellel is – a Bizottság által létrehozott információs rendszereken keresztül aktualizálja azokat.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 670/2009/EK rendelet 2. cikkében meghatározott intervenciós központok e rendelet melléklete szerint kerülnek kijelölésre.
   Az egyes intervenciós központokhoz kapcsolódó raktárhelyiségek címeit, valamint az e raktárhelyiségekre és az intervenciós központokra vonatkozó részletes információkat a Bizottság az Európai Unió Hivatalos Lapjának C sorozatában megjelenő bizottsági közlemény útján hozza a használók tudomására.
   Ezen információk módosítása és aktualizálása a 670/2009/EK rendelet 23. cikkének (3) bekezdésével összhangban történik.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 30-án.
      
         
            a Bizottság részéről
         
         Mariann Fischer BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 194., 2009.7.25., 22. o.
   
      MELLÉKLET
      
         A:   Durumbúza-intervenciós központok
      
      GÖRÖGORSZÁG
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      SPANYOLORSZÁG
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad real
      Cuenca
      Guadalajara
      Badajoz
      Caceres
      Navarra
      FRANCIAORSZÁG
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGÁLIA
      Beja
      
         B:   Rizsintervenciós központok
      
      BULGÁRIA
      Plovdiv
      GÖRÖGORSZÁG
      Κεντρική Ελλάδα
      Μακεδονία
      SPANYOLORSZÁG
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      FRANCIAORSZÁG
      Arles
      Fourques
      Aigues-Mortes
      OLASZORSZÁG
      Piemonte
      PORTUGÁLIA
      Beja